
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3765 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας υπαλλήλων 
της Γενικής Δ/νσης Χορήγησης Συντάξεων Δημο- 
σίουΤομέατου Γενικού Λογιστηρίου του Κράτους. 

2 Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

3 Μέτρα περιορισμού κυκλοφορίας οχημάτων στο 
κέντρο της Αθήνας περιόδου 2017-2018. 


ΑΠΟΦΑΣΕΙΣ 

Αριθ. 2/77265/0004 (1) 

Καθιέρωση υπερωριακής εργασίας υπαλλήλων 
της Γενικής Δ/νσης Χορήγησης Συντάξεων Δημο- 
σίουΤομέατου Γενικού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 98/ 
Α'/8 22.4.2005). 

2. Τις διατάξεις του άρθρου 20 του ν. 4354/2015 (ΦΕΚ 
176/Α /16-12-2015) «Διαχείριση των μη εξυπηρετούμε¬ 
νων δανείων. Μισθολογικές ρυθμίσεις και άλλες επείγου¬ 
σες διατάξεις της εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

3. Το π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ Α' 178/29.08.2014). 

4. Την με αριθ. 2/31029/ΔΕΠ/6-5-2016 εγκύκλιο της Δ/ 
νσης Εισοδηματικής Πολιτικής. 

5. Την αριθ. 2/30508/0004/5.5.2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής «Με εντολή Υπουργού», 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γενικής Γραμ¬ 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 


στους Προϊσταμένους των οργανικών μονάδων που 
υπάγονται απευθείας στον Υπουργό Οικονομικών» (ΦΕΚ 
785/τ.Β'/5.5.2015). 

6. Το γεγονός ότι παρίσταται ανάγκη παροχής εργασί¬ 
ας πέρα από το κανονικό ωράριο για την έγκαιρη αντιμε¬ 
τώπιση εκτάκτων υπηρεσιακών αναγκών, στους υπαλ¬ 
λήλους της Γενικής Διεύθυνσης Χορήγησης Συντάξεων 
ΔημοσίουΤομέα ιδιαίτερα μεταξύ άλλων για την επιτά¬ 
χυνση της διεκπεραίωσης των εκκρεμών αιτήσεων για 
κανονισμό και εκτέλεση σύνταξης, τις αναγνωρίσεις πλα¬ 
σματικών χρόνων, προϋπηρεσίας, στρατιωτικής θητείας, 
χρόνου φοίτησης, την έκδοση τροποποιητικών πράξεων 
σε εφαρμογή των αποφάσεων του Ελεγκτικού Συνεδρί¬ 
ου, την υποστήριξη του θεσμού της προκαταβολής της 
σύνταξης, τις καταλογιστικές πράξεις για συντάξεις και 
προκαταβολές που ελήφθησαν αχρεωστήτως, την ανα¬ 
προσαρμογή συντάξεων βουλευτών από 01.01.2016 κατ' 
εφαρμογή της απόφασης της ολομέλειας της Βουλής 
(ΦΕΚ 151 /Α719.11.2015) και των διατάξεων της περ. δ' 
παρ. 4 άρθρο 23 του ν. 4387/2016 καθώς και την ανα¬ 
προσαρμογή συντάξεων βουλευτών ύστερα από τελε¬ 
σίδικες δικαστικές αποφάσεις για το χρονικό διάστημα 
από 01.01.2008 έως 31.12.2015, τις εκκρεμότητες που θα 
πρέπει να ολοκληρωθούν πριν τη μετάβαση της εν λόγω 
υπηρεσίας στον ΕΦΚΑ, απαντήσεις σε ενστάσεις για την 
κατάργηση ή επιστροφή ΕΑΣ (απόφαση 4327/2014) και 
απαντήσεις σε αιτήσεις για την εφαρμογή ή μη της από¬ 
φασης αριθ. 244/2017. 

7. Το αριθ. 2/68475/0004/29-9-2017 έγγραφο της 
Δ/νσης Ανθρωπίνου Δυναμικού και Οργάνωσης. 

8. Την αριθ. ΔΟΔΑ 4019296ΕΞ2017/13.10.2017 απόφα¬ 
ση δέσμευσης πίστωσης της Δ/νσης Οικονομικής Διαχεί¬ 
ρισης που αφορά υπερωριακή εργασία υπαλλήλων της 
Γενικής Διεύθυνσης Χορήγησης Συντάξεων Δημοσίου 
Τομέα (ΑΔΑ:ΩΣΛΧΗ-61 Ρ). 

9. Το γεγονός ότι απάτην απόφαση αυτή προκαλείταισυ- 
νολική δαπάνη ενενήντα πέντε χιλιάδων ευρώ (95.000 €) 
περίπου η οποία θα καλυφθεί από τις εγγεγραμμένες 
πιστώσειςτου Ειδικού Φορέα 23-140 και ΚΑΕ 0511, απο¬ 
φασίζουμε: 

Εγκρίνουμε την καθιέρωση απογευματινής υπερω- 
ριακής εργασίας, για εκατόν τριάντα ένα (131) υπαλ¬ 
λήλους των κάτωθι Διευθύνσεων της Γενικής Διεύ¬ 
θυνσης Χορήγησης Συντάξεων Δημοσίου Τομέα του 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3765/26.10.2017 


Γενικού Λογιστηρίου του Κράτους για το χρονικό διά¬ 
στημα από τη δημοσίευση της παρούσης σε ΦΕΚ και έως 
31-12-2017 και για μέχρι εκατόν είκοσι (120) ώρες συνο¬ 
λικά ο καθένας ως εξής: 

1. Σε 35 υπαλλήλους της Δ/νσης Κανονισμού και Εντο¬ 
λής Πληρωμής Πολιτικών Συντάξεων. 

2. Σε 20 υπαλλήλους της Δ/νσης Κανονισμού και Εντο¬ 
λής Πληρωμής Συντάξεων υπαλλήλων Ο.Τ.Α., Νομικών 
Προσώπων Δημοσίου Δικαίου και Ειδικών Κατηγοριών. 

3. Σε 16 υπαλλήλους της Δ/νσης Κανονισμού και Εντο¬ 
λής Πληρωμής Στρατιωτικών και Πολεμικών Συντάξεων. 

4. Σε 40 υπαλλήλους της Δ/νσης Διενέργειας Μεταβο¬ 
λών και Δειγματοληπτικών Ελέγχων. 

5. Σε 20 υπαλλήλους στο Αυτοτελές Γραφείο Εξυπηρέ¬ 
τησης Πολιτών και Διοικητικής Υποστήριξης. 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνερ¬ 
γείων και η περιγραφή των συγκεκριμένων εργασιών 
που θα πραγματοποιηθούν θα γίνει με ευθύνη των 
Προϊσταμένων των Διευθύνσεων. Οι αποφάσεις αυτές 
θα κοινοποιούνται στη Δ/νση Ανθρωπίνου Δυναμικού 
και Οργάνωσης και στο Γραφείο του Γενικού Γραμματέα 
Δημοσιονομικής Πολιτικής. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ/νση 
Ανθρωπίνου Δυναμικού και Οργάνωσης με την ευθύνη 
των Προϊσταμένων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2017 
Με εντολή Υπουργού 

Ο Γενικός Γραμματέας Δημοσιονομικής Πολιτικής 
ΦΡΑΓΚΙΣΚΟΣ ΚΟΥΤΕΝΤΑΚΗΣ 


Αριθ. 2/77261/0004 (2) 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α78 22.4.2005). 

2. Τις διατάξεις του άρθρου 20 του ν. 4354/2015 (ΦΕΚ 
176/Α716-12-2015) «Διαχείριση των μη εξυπηρετούμε¬ 


νων δανείων. Μισθολογικές ρυθμίσεις και άλλες επείγου¬ 
σες διατάξεις της εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

3. Το π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ Α' 178/29.08.2014). 

4. Την με αριθ. 2/31029/ΔΕΠ/6-5-2016 εγκύκλιο της 
Δ/νσης Εισοδηματικής Πολιτικής. 

5. Την αριθ. 2/30508/0004/5.5.2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής «Με εντολή Υπουργού», 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γενικής Γραμ¬ 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που 
υπάγονται απευθείας στον Υπουργό Οικονομικών» (ΦΕΚ 
785/τ.Β75.5.2015). 

6. Το γεγονός ότι παρίσταται ανάγκη παροχής εργασίας 
πέρα από το κανονικό ωράριο, προκειμένου να αντιμε- 
τωπισθούν έκτακτες υπηρεσιακές ανάγκες στους υπαλ¬ 
λήλους της Διεύθυνσης Εκτάκτων και Ειδικών Ελέγχων 
ιδιαίτερα μεταξύ άλλων για τη διεκπεραίωση εκκρεμών 
ελέγχων ενόψει της έκδοσης του νέου Οργανισμού του 
Υπουργείου Οικονομικών και της επικείμενης κατάργη¬ 
σης της Δ/νσης Εκτάκτων και Ειδικών Ελέγχων καθώς και 
για την έγκαιρη απάντηση εγγράφων που προέρχονται 
από εισαγγελείς, πταισματοδίκες και από υπηρεσίες που 
είναι αρμόδιες για την εποπτεία των κληροδοτημάτων, 
την ΓΕΔΔ κ.λπ. 

7. Το αριθ. 2/71656/0004/05-10-2017 έγγραφο της 
Δ/νσης Ανθρωπίνου Δυναμικού και Οργάνωσης. 

8. Την αριθ. ΔΟΔΑ4019295ΕΞ2017/13.10.2017 απόφα¬ 
ση δέσμευσης πίστωσης της Δ/νσης Οικονομικής Διαχεί¬ 
ρισης που αφορά υπερωριακή εργασία υπαλλήλων του 
Γ.Λ. Κράτους (ΑΔΑ: 65ΙΧΗ-Ρ78). 

9. Το γεγονός ότι από την απόφαση αυτή προκαλείται 
συνολική δαπάνη τριάντα δύο χιλιάδων τετρακοσίων 
ευρώ (32.400 €) περίπου η οποία θα καλυφθεί από τις 
εγγεγραμμένες πιστώσεις Ειδικού Φορέα 23-140 και ΚΑΕ 
0511, οικονομικού έτους 2017, αποφασίζουμε: 

1. Εγκρίνουμε την καθιέρωση απογευματινής υπε- 
ρωριακής εργασίας, σε 45 υπαλλήλους της Δ/νσης 
Εκτάκτων και Ειδικών Ελέγχων της Γενικής Διεύθυνσης 
Δημοσιονομικών Ελέγχων του Γενικού Λογιστηρίου του 
Κράτους για το χρονικό διάστημα από τη δημοσίευση 
της παρούσης σε ΦΕΚ και έως 31-12-2017 και για μέχρι 
εκατόν είκοσι (120) ώρες συνολικά ο καθένας. 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση του συνεργείου 
και η περιγραφή των συγκεκριμένων εργασιών που θα 







Τεύχος Β'3765/26.10.2017 

πραγματοποιηθούν θα γίνει με ευθύνη του Προϊσταμέ¬ 
νου της Διεύθυνσης. 

Οι αποφάσεις αυτές θα κοινοποιούνται στη Δ/νση Αν¬ 
θρωπίνου Δυναμικού και Οργάνωσης και στο Γραφείο 
του Γενικού Γραμματέα Δημοσιονομικής Πολιτικής. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ/νση 
Ανθρωπίνου Δυναμικού και Οργάνωσης με ευθύνη του 
Προϊσταμένου της Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2017 
Με εντολή Υπουργού 

Ο Γενικός Γραμματέας Δημοσιονομικής Πολιτικής 
ΦΡΑΓΚΙΣΚΟΣ ΚΟΥΤΕΝΤΑΚΗΣ 


Αριθ. Δ.Ο.Υ-Δ13/οικ-12 1 /Φ.911 (3) 

Μέτρα περιορισμού κυκλοφορίας οχημάτων στο 
κέντρο της Αθήνας περιόδου 2017-2018. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΕΡΙΒΑΛΛΟΝΤΟΣ 

ΚΑΙ ΕΝΕΡΓΕΙΑΣ-ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Το π.δ. 109 (ΦΕΚ 176 Α729-08-2014) «Οργανισμός 
του Υπουργείου Υποδομών Μεταφορών και Δικτύων». 

2. Τις διατάξεις της παραγράφου 5 του άρθρου 41 
και του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα, (ΦΕΚ 98 Α' 2005) όπως συμπληρώθηκε με το 
ν. 4320/2015 (ΦΕΚ 29 Α') και ισχύει. 

3. Το π.δ. 24 (ΦΕΚ 20 Α72015) «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων». 

4. Η με αριθ. Υ2/22-9-2015 (ΦΕΚ 2076/22-9-2015) από¬ 
φαση του Πρωθυπουργού «Σύσταση Θέσεων Αναπλη¬ 
ρωτών Υπουργών και Υφυπουργών». 

5. Το π.δ. 70/22-9-2015 (ΦΕΚ ΑΊ 14/22-09-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανά¬ 
πτυξης και Τροφίμων». 

6. Το π.δ. 123/4-11-2016 (ΦΕΚ Α74-11-2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

7. Το π.δ. 125/5-11 -2016 (ΦΕΚ Α' 210/5-11 -2016) «Δι¬ 
ορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 


8. Το ν. 3861 /8-7-2010 (ΦΕΚ Α' 112/13-07-2010) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια και άλλες διατάξεις», όπωςτροποποιήθηκε και 
ισχύει. 

9. Τις διατάξεις των παραγράφων 6 και 7 του άρθρου 
52 του Κ.Ο.Κ., που κυρώθηκε με το νόμο 2696/1999 (ΦΕΚ 
57 Α723-3-1999), «περί κυρώσεωςτου Κώδικα Οδικής 
Κυκλοφορίας», όπως τροποποιήθηκε με το ν. 4313/2014 
(ΦΕΚ 261 Α717-12-2014) και ισχύει, σε συνδυασμό και 
με τις διατάξεις του άρθρου 31 του ν. 3904/2010 (ΦΕΚ 
218 Α') και με σκοπό την εξυπηρέτηση του δημοσίου 
συμφέροντος, το οποίο επιβάλλει την αποσυμφόρηση 
του κέντρου της Αθήνας. 

10. Τις διατάξειςτου άρθρου 50 του ν. 4030/2011 (ΦΕΚ 
249 Α725-11-2011). 

11. Τις διατάξεις της υπ' αριθ. 16229/2012 (ΦΕΚ 1467 
Β73-5-2012), απόφασης των Υπουργών: α) Περιβάλλο¬ 
ντος Ενέργειας και Κλιματικής Αλλαγής, β) Υποδομών, 
Μεταφορών και Δικτύων και γ) Προστασίας του Πολίτη, 
που αφορά στα «Μέτρα περιορισμού κυκλοφορίας επι¬ 
βατηγών αυτοκινήτων, φορτηγών και λεωφορείων στο 
μικρό και μεγάλο δακτύλιο της Αθήνας». 

12. Την με αριθ. οικ. 268/29-5-2017 (ΦΕΚ 1911 Β7 

I- 6-2017) απόφαση περί «Μεταβίβασης δικαιώματος 
υπογραφής, με εντολή Υπουργού ή Υφυπουργού, κατά 
περίπτωση στους: Γενικό Γραμματέα Υπουργείου Υπο¬ 
δομών, Μεταφορών και Δικτύων, Γενικό Γραμματέα 
Υποδομών, Γενικό Γραμματέα Τηλεπικοινωνιών και Τα¬ 
χυδρομείων και Προϊστάμενους Γενικών Διευθύνσεων, 
Προϊσταμένους Διευθύνσεων και ΠροϊσταμένουςΤμημά- 
των του Υπουργείου καθώς και στο Γενικό Επιθεωρητή 
ΣΕΕΥΜΕ. 

13. Την με αριθ. Υ186/10-11 -2016 (ΦΕΚ Β' 3671/ 

II- 11-2016) απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Εσωτερικών 
Νικόλαο Τόσκα». 

14. Η με αριθ. Υ198/16-11-2016 (ΦΕΚ Β' 3722/ 
17-11-2016) απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Περιβάλλο¬ 
ντος και Ενέργειας, Σωκράτη Φάμελλο». 

15. Την με αριθ. Δ.Ο.Υ./οικ.5592/Φ.911 /30-9-2016 (ΦΕΚ 
3208 Β75-10-2016) «ΜΕΤΡΑ ΠΕΡΙΟΡΙΣΜΟΥ ΚΥΚΛΟΦΟΡΙ¬ 
ΑΣ ΟΧΗΜΑΤΩΝ ΣΤΟ ΚΕΝΤΡΟ ΤΗΣ ΑΘΗΝΑΣ ΠΕΡΙΟΔΟΥ 
2016-2017» κοινή υπουργική απόφαση. 

16. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Στο κέντρο της Αθήνας που περικλείεται από το 
δακτύλιο που σχηματίζουν οι λεωφόροι και οδοί:«Λ. 
Αλεξάνδρας - Ζαχάρωφ - Λ. Μεσογείων - Φειδιππίδου - 
Μιχαλακοπούλου - Σπύρου Μερκούρη - Βρυάξιδος - 
Υμηττού - Ηλ. Ηλιού - Ανδρ. Φραντζή - Λ. Ανδρ. Συγγρού - 
Χαμοστέρνας - Πειραιώς - Ιερά Οδός - Λ. Κωνσταντινου¬ 
πόλεως - Αχιλλέως - Πλατεία Καραϊσκάκη - Καρόλου - 
Μάρνη -28ης Οκτωβρίου (Πατησίων) - Λ. Αλεξάνδρας», 
ισχύουν οι εξής περιορισμοί της κυκλοφορίας: 

Από 30 Οκτωβρίου 2017 έως και 20 Ιουλίου 2018 για 
τις ημέρες Δευτέρα έως Πέμπτη κατά τις ώρες 07.00 
έως 20.00 και για την Παρασκευή από 07.00 έως 15.00, 
επιτρέπεται μόνο η εκ περιτροπής κυκλοφορία των επι¬ 
βατηγών αυτοκινήτων ιδιωτικής χρήσης και των φορτη¬ 
γών αυτοκινήτων ιδιωτικής χρήσης με μέγιστη αποδεκτή 
μάζα φορτωμένου οχήματος (ΜΑΜΦΟ) μέχρι 2.200 χι¬ 
λιάδων χιλιογράμμων, με βάση το τελευταίο ψηφίο του 
αριθμού κυκλοφορίας τους, ως εξής: 

Τις άρτιες (ζυγές) ημερομηνίες κυκλοφορούν τα επι¬ 
βατηγό αυτοκίνητα ιδιωτικής χρήσης και τα φορτηγά 
αυτοκίνητα ιδιωτικής χρήσης με μέγιστη αποδεκτή μάζα 
φορτωμένου οχήματος (ΜΑΜΦΟ) μέχρι 2.200 χιλιάδων 
χιλιογράμμων, που ο αριθμός κυκλοφορίας τους τελειώ¬ 
νει σε 0,2,4,6 και 8 (δηλαδή σε ζυγό αριθμό) και τις πε¬ 
ριττές (μονές) ημερομηνίες κυκλοφορούν τα επιβατηγό 
αυτοκίνητα ιδιωτικής χρήσης και τα φορτηγά αυτοκίνητα 
ιδιωτικής χρήσης με μέγιστη αποδεκτή μάζα φορτωμέ¬ 
νου οχήματος (ΜΑΜΦΟ) μέχρι 2.200 χιλιάδωνχιλιογράμ- 
μων, που ο αριθμός κυκλοφορίας τους τελειώνει σε 1,3, 
5,7 και 9 (δηλαδή σε μονό αριθμό). 

Στις οριακές λεωφόρους και οδούς του δακτυλίου δεν 
ισχύουν τα παραπάνω μέτρα περιορισμού της κυκλο¬ 
φορίας. 

Τα μέτρα δεν ισχύουν τις επίσημες αργίες, καθώς και 
τις ημέρες που πραγματοποιείται απεργία των εργαζο¬ 
μένων σε όλα τα Μέσα Μαζικής Μεταφοράς. 

Εφόσον συντρέχουν ειδικοί λόγοι, τα μέτρα μπορούν 
να αρθούν με απόφαση του Υπουργού Εσωτερικών. 

2. Από τους περιορισμούς της προηγούμενης παρα¬ 
γράφου εξαιρούνται: 

α. Τα οχήματα που αναφέρονται στην παρ. 1 εδ. α' και 
β' της υπ'αριθ. 16229/2012 (1467 Β73-5-2012) κοινής 
υπουργικής απόφασης. 

β.Τα αυτοκίνητα υβριδικής τεχνολογίας. 

γ. Αυτοκίνητα Κρατικών Υπηρεσιών, Ο.Τ.Α, Οργανι¬ 
σμών ή επιχειρήσεων κοινής ωφέλειας με ειδικούς αριθ¬ 
μούς κυκλοφορίας ή με εμφανή σήματα των Υπηρεσιών 
αυτών. 

δ. Το αυτοκίνητο του επικεφαλής κάθε ξένης αποστο¬ 
λής, καθώς και τα αυτοκίνητα των Προξένων, εφόσον 
αυτοί εκπροσωπούν τη χώρα τους στην Ελλάδα. 

ε. Αυτοκίνητα με ξένες πινακίδες Ελλήνων του εξωτε¬ 
ρικού και ξένων επισκεπτών της Χώρας για τις πρώτες 
σαράντα (40) ημέρεςτηςπαραμονήςτουςστην Ελλάδα. 

Επίσης αυτοκίνητα μισθωμένα από ξένους επισκέπτες 
της Χώρας και Έλληνες μόνιμους κατοίκους του εξωτε¬ 
ρικού για το ίδιο χρονικό διάστημα, τα οποία δύνανται 
να μεταφέρονται με μέριμνα της επιχείρησης στον τόπο 
παράδοσης ή παραλαβής (αεροδρόμια, λιμάνια, ξενο¬ 
δοχεία κ.λπ.) υπό την προϋπόθεση ότι θα υπάρχει στο 
αυτοκίνητο αντίγραφο του αντίστοιχου μισθωτηρίου 
συμβολαίου. 

στ. Αυτοκίνητα ιατρών, τα οποία φέρουν το ειδικό 
σήμα του οικείου Ιατρικού Συλλόγου με μόνο επιβάτη 
τον ίδιο, όπως θα αποδεικνύεται από την ιατρική ταυτό¬ 
τητα, για εξυπηρέτηση επειγόντων περιστατικών. 

ζ. Αυτοκίνητα αναπήρων πολέμου, τα οποία φέρουν 
ειδικές κρατικές πινακίδες κυκλοφορίας, εφόσον οδη¬ 


γούνται από τους ίδιους τους ανάπηρους ή τους μετα¬ 
φέρουν. 

η. Επιβατηγό αυτοκίνητα, τα οποία είναι ειδικά δια¬ 
σκευασμένα ή αυτόματα για τη μεταφορά πολιτικών 
αναπήρων εφόσον οδηγούνται από τους ίδιους τους 
ανάπηρους ή τους μεταφέρουν, με την προϋπόθεση ότι 
ο ανάπηρος θα είναι εφοδιασμένος με σχετική βεβαίω¬ 
ση των αρμόδιων Διευθύνσεων των Ο.Τ.Α. της Χώρας, 
στην οποία θα αναφέρεται ο αριθμός κυκλοφορίας του 
αυτοκινήτου. 

θ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ. νεφροπαθείς, καρκινοπαθείς, 
άτομα με πολιομυελίτιδα ή Άτομα με Αναπηρίες), εφόσον 
μεταφέρουν τα ανωτέρω άτομα, με την προϋπόθεση 
ότι οι ασθενείς θα έχουν εφοδιαστεί με σχετική βεβαί¬ 
ωση των αρμοδίων Διευθύνσεων των Περιφερειών της 
Χώρας. 

Η βεβαίωση θα χορηγείται στους ενδιαφερομένους 
από τις αρμόδιες Διευθύνσεις Κοινωνικής Πρόνοιας των 
Περιφερειών, κατόπιν ανάλογης βεβαίωσης του Νοση¬ 
λευτικού Ιδρύματος στο οποίο υποβάλλεται σε θεραπεία 
ο ασθενής και όπου θα αναγράφεται η διάρκεια και η 
συχνότητα της απαιτούμενης θεραπείας, και ο αριθμός 
κυκλοφορίας του αυτοκινήτου. 

ι. Αυτοκίνητα μεταφοράς φαρμάκων, ή αγγειοκαρδι- 
οχειρουργικών υλικών, ή υλικών οστεοσυνθέσεως, ή 
ανταλλακτικών τεχνητών νεφρών, ή βιολογικών υγρών 
ασθενών, με μόνιμα εμφανή σήματα της επιχείρησης και 
εφόσον μεταφέρουν τα πιο πάνω υλικά. 

Η παραπάνω χρήση πρέπει να αποδεικνύεται από 
σχετική ένδειξη στην άδεια κυκλοφορίαςτου οχήματος. 

ια. Μέχρι εκατό (100) αυτοκίνητα για κάθε ημερήσια 
εφημερίδα των Αθηνών που ευρίσκεται εντός του δακτυ¬ 
λίου και μέχρι εξήντα (60) για εκτός, μέχρι δέκα πέντε (15) 
αυτοκίνητα για κάθε ημερήσια εφημερίδα της Θεσσαλο¬ 
νίκης, μέχρι τέσσερα (4) αυτοκίνητα για κάθε ημερήσια 
εφημερίδα του Πειραιά και των επαρχιών, μέχρι πέντε 
(5) αυτοκίνητα για κάθε αθλητική εφημερίδα, για την 
κάλυψη εκτάκτων αναγκών πληροφόρησης ύστερα από 
έγγραφο του Διευθυντή των εφημερίδων αυτών. 

Μέχρι είκοσι πέντε (25) αυτοκίνητα των εβδομαδιαίων 
εφημερίδων της Αθήνας, και μέχρι τέσσερα (4) της υπό¬ 
λοιπης Ελλάδας, μέχρι οκτώ (8) αυτοκίνητα των εβδο¬ 
μαδιαίων ειδησεογραφικών περιοδικών της Αθήνας, 
και μέχρι τέσσερα (4) της υπόλοιπης Ελλάδας, και μέχρι 
τέσσερα (4) αυτοκίνητα των εβδομαδιαίων ειδησεογρα- 
φικών οικονομικών περιοδικών, για την κάλυψη εκτά¬ 
κτων αναγκών πληροφόρησης ύστερα από έγγραφο 
του Διευθυντή των εφημερίδων και περιοδικών αυτών. 

Μέχρι είκοσι τέσσερα (24) αυτοκίνητα για το Διοικητι¬ 
κό Συμβούλιο της ΕΣΗΕΑ και ΠΟΕΣΥ ύστερα από έγγρα¬ 
φο του Προέδρου τους. 

ιβ. Δύο (2) αυτοκίνητα για κάθε αεροπορική εταιρεία, 
η ύπαρξη της οποίας θα αποδεικνύεται από σχετική κα¬ 
τάσταση της Υπηρεσίας Πολιτικής Αεροπορίας. 

ιγ. Μέχρι δέκα (10) αυτοκίνητα του Πρακτορείου 
Εφημερίδων και Περιοδικών «ΑΡΓΟΣ Α.Ε.», μέχρι δέκα 
(10) αυτοκίνητα του Πρακτορείου Εφημερίδων και Πε¬ 
ριοδικών, «ΕΥΡΩΠΗ Α.Ε. πρακτορεύσεως και διανομής 

ημερήσιου και περιοδικού τύπου», μέχρι δέκα (10) αυτο¬ 
κίνητα του Αθηναϊκού Πρακτορείου Ειδήσεων και μέχρι 
πέντε (5) αυτοκίνητα του Μακεδονικού Πρακτορείου 
Ειδήσεων. 

ιδ. Μέχρι δέκα δεκαπέντε (15) αυτοκίνητα για την Τρά- 
πεζα της Ελλάδος, μέχρι εννέα (9) αυτοκίνητα για την 
Εθνική Τράπεζα, μέχρι οκτώ (8) αυτοκίνητα για κάθε άλλη 
Τράπεζα, ύστερα από έγγραφο των κεντρικών Διοική¬ 
σεων αυτών, και μέχρι τέσσερα (4) αυτοκίνητα για την 
Ένωση Ελληνικών Τραπεζών. 

ιε. Αυτοκίνητα των Κομμάτων που εκπροσωπούνται 
στην Ελληνική Βουλή ως εξής: 

Μέχρι διακόσια (200) αυτοκίνητα για το πρώτο πολι¬ 
τικό κόμμα, μέχρι εκατό τριάντα (130) για το δεύτερο, 
μέχρι σαράντα (40) για το τρίτο, μέχρι τριάντα τρία (33) 
για το τέταρτο, μέχρι είκοσι πέντε (25) για το πέμπτο, 
μέχρι είκοσι (20) για το έκτο, μέχρι δέκα τρία (13) για το 
έβδομο και πέραν αυτού. 

Αυτοκίνητα των Κομμάτων που εκπροσωπούνται στο 
Ευρωπαϊκό Κοινοβούλιο ως εξής: 

Μέχρι τριάντα (30) αυτοκίνητα για το πρώτο πολιτικό 
κόμμα, μέχρι είκοσι (20) για το δεύτερο, μέχρι έξι (6) για 
το τρίτο, μέχρι πέντε (5) για το τέταρτο, μέχρι τέσσερα 
(4) για το πέμπτο, μέχρι τρία (3) για το έκτο, μέχρι δύο 
(2) για το έβδομο και πέραν αυτού. 

Μέχρι τρία (3) αυτοκίνητα για κάθε Βουλευτή ή Ευ¬ 
ρωβουλευτή, μέχρι δέκα πέντε (15) για τις ανάγκες των 
γραφείων Υπουργών και Υφυπουργών, μέχρι πέντε (5) 
για τις ανάγκες των γραφείων Γενικών Γραμματέων και 
Ειδικών Γραμματέων. 

Ένα αυτοκίνητο (1) για κάθε τέως βουλευτή που δεν 
εξελέγη στις τελευταίες εκλογές, εφόσον αυτές έγιναν 
στην ίδια χρονιά που ισχύει ο δακτύλιος. 

Μέχρι εξήντα πέντε (65) αυτοκίνητα για τις ανάγκες 
των γραφείων της Βουλής των Ελλήνων, που καθορίζε¬ 
ται ύστερα από έγγραφο του Προέδρου της και μέχρι 
τριάντα (30) αυτοκίνητα για τις ανάγκες των γραφείων 
της Προεδρίας της Δημοκρατίας. 

Μέχρι τρία (3) αυτοκίνητα για τις ανάγκες κάθε πρώην 
Προέδρου της Δημοκρατίας, πρώην Πρωθυπουργού και 
πρώην Προέδρου της Βουλής των Ελλήνων. 

ιστ. Μέχρι σαράντα (40) αυτοκίνητα για την Ένωση 
Ανταποκριτών Ξένου Τύπου, εφόσον οδηγούνται από 
ξένο ανταποκριτή. 

ιζ. Μέχρι τριάντα (30) αυτοκίνητα για την Ελληνική Ρα- 
διοφωνίαΤηλεόραση, μέχρι δέκα πέντε (15) αυτοκίνητα 
για κάθε ραδιοφωνικό σταθμό που λειτουργεί νόμιμα και 
εδρεύει εντός του Δακτυλίου, μέχρι δέκα (10) αυτοκίνητα 
για κάθε ραδιοφωνικό σταθμό που λειτουργεί νόμιμα 
και εδρεύει εκτός του Δακτυλίου, μέχρι τριάντα (30) αυ¬ 
τοκίνητα για κάθε τηλεοπτικό σταθμό που λειτουργεί 
νόμιμα και εδρεύει εντός του δακτυλίου και μέχρι είκοσι 
ένα (21) αυτοκίνητα για εκτός, και μέχρι είκοσι τρία (23) 
αυτοκίνητα για τη Γενική Γραμματεία Ενημέρωσης και 
Επικοινωνίας για την κάλυψη των αναγκών τους. 

ιη. Μέχρι τρία (3) αυτοκίνητα για την Ένωση Ανταπο¬ 
κριτών Ελληνικού Τύπου του Εξωτερικού. 

ιθ. Ειδικά αυτοκίνητα χρηματαποστολών, η χρήση των 
οποίων θα προκύπτει από ένδειξη που θα αναγράφεται 
στην άδεια κυκλοφορίας του οχήματος. 


κ. Μέχρι τριάντα πέντε (35) αυτοκίνητα των φυσιοθε¬ 
ραπευτών του Υποκαταστήματος ΙΚΑ Αθήνας για την 
εκτέλεση υπηρεσίας. Επίσης μέχρι είκοσι (20) αυτοκίνητα 
των φυσιοθεραπευτών ελευθέρων επαγγελματιών, που 
δεν διατηρούν εργαστήριο, ούτε είναι υπάλληλοι Νοσο¬ 
κομείου ή άλλου Ιδρύματος και προσφέρουν τις υπηρε¬ 
σίες τους σε κατάκοιτους, εφόσον επιβαίνουν μόνοι στα 
αυτοκίνητά τους, με βάση πίνακα που θα υποβάλλει στην 
Διεύθυνση Τροχαίας Αττικής το Δ.Σ. του Πανελληνίου 
Συλλόγου Φυσιοθεραπευτών. 

κα. Μέχρι τρία (3) αυτοκίνητα της Γ.Σ.Ε.Ε. μέχρι τρία (3) 
αυτοκίνητα της ΓΕΣΕΒΕ, μέχρι τρία (3) αυτοκίνητα της 
ΑΔΕΔΥ και μέχρι δύο (2) αυτοκίνητα του Ε.Κ.Α. 

κβ. Από δώδεκα (12) αυτοκίνητα για την Εθνική Ένωση 
Φωτορεπόρτερ Ελλάδος, για την Ένωση Νέων Ελλήνων 
Φωτορεπόρτερ, για την Ένωση Φωτοειδησεογράφων 
Ελλάδος και για την Πανελλαδική Ένωση Φωτοειδησε- 
ογράφων, για επαγγελματικές ανάγκες των μελών της, 
με πίνακες που θα υποβάλλουν στη Διεύθυνση Τροχαίας 
Αττικής μόνο τα Δ.Σ. των Ενώσεών τους. 

κγ. Τα εκπαιδευτικά αυτοκίνητα των επαγγελματιών 
εκπαιδευτών οδηγών αυτοκινήτων που η επαγγελματική 
τους έδρα βρίσκεται μέσα στα όρια του δακτυλίου της 
παρ. 1 της παρούσας απόφασης. 

κδ. Τα αυτοκίνητα των εν ενεργεία δικαστικών, των 
οποίων η έδρα της εργασίας τους ή η κατοικία τους ευ- 
ρίσκεται εντός των ορίων του δακτυλίου, και εφόσον 
οδηγούνται από τους ίδιους. 

κε.Τα αυτοκίνητα των μονίμων κατοίκων της περιοχής 
που περικλείεται από τα όρια του δακτυλίου, εφόσον 
οι κάτοχοί τους εφοδιαστούν με ειδική κάρτα από το 
Δήμο Αθηναίων, προσκομίζοντας σχετικό αποδεικτικό 
ωραρίου εργασίας, για χρονικό διάστημα μιας (1) ώρας 
πριν την έναρξη της εργασίας και μόνο για την έξοδό 
τους από την περιοχή του δακτυλίου, και για χρονικό 
διάστημα δύο (2) ωρών από τη λήξη του ωραρίου τους 
για την επιστροφή τους στον τόπο κατοικίας τους. 

Τα αυτοκίνητα αυτά για την έξοδό τους από το δα¬ 
κτύλιο και την είσοδό τους σ' αυτόν θα κινούνται μόνο 
μέσα σε προκαθορισμένη ζώνη του δακτυλίου, αναλό- 
γως του τόπου κατοικίας του κατόχου, χρησιμοποιώντας 
τη συντομότερη διαδρομή από και προς την κατοικία 
του ιδιοκτήτη. 

Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφό¬ 
ρους και οδούς: Λ. Αλεξάνδρας - Ζαχάρωφ - Λ. Μεσογεί¬ 
ων - Φειδιππίδου - Μιχαλακοπούλου - Σπ. Μερκούρη - 
Ριζάρη - Λ. Βασ. Σοφίας - Βασ. Γεωργίου Α' - Σταδίου - 
Αιόλου - 28ης Οκτωβρίου (Πατησίων) - Λ. Αλεξάνδρας. 

Β Ζώνη: Η περιοχή που περικλείεται από τις λεωφό¬ 
ρους και οδούς: 28ης Οκτωβρίου (Πατησίων) - Αιόλου - 
Σταδίου - Ερμού - Πειραιώς - Ιερά Οδός - Λ. Κωνστα¬ 
ντινουπόλεως - Αχιλλέως - Πλ. Καραϊσκάκη - Καρόλου - 
Μάρνη - 28ης Οκτωβρίου (Πατησίων). 

Γ Ζώνη: Η περιοχή που περικλείεται από τις λεωφό¬ 
ρους και οδούς: Ερμού - Πλατεία Συντάγματος - Λ. Αμαλί¬ 
ας - Λ. Ανδρ. Συγγρού - Καλλιρρόης - Παναγή Τσαλδάρη - 
Χαμοστέρνας - Πειραιώς - Ερμού. 

Δ Ζώνη: Η περιοχή που περικλείεται από τις λεωφό¬ 
ρους και οδούς: Λ. Βασ. Σοφίας - Ριζάρη - Σπ. Μερκούρη - 
Υμηττού - Ηλ. Ηλιού - Α. Φραντζή - Καλλιρρόης - Λ. Ανδρ. 
Συγγρού - Λ. Βασ. Αμαλίας - Λ. Βασ. Σοφίας. 

Οι ειδικές αυτές κάρτες θα φέρουν χρώμα που αντι¬ 
στοιχεί στη συγκεκριμένη ζώνη κυκλοφορίας, και θα 
αναγράφουν το ονοματεπώνυμο τη δ/νση κατοικίας του 
κατόχου, και τον αριθμό κυκλοφορίας του αυτοκινήτου. 

κστ. Μέχρι δέκα πέντε (15) αυτοκίνητα που χρησιμο¬ 
ποιεί η «ΑΤΤΙΚΟ ΜΕΤΡΟ Α.Ε.» για την επίβλεψη των έργων 
κατασκευής του «ΜΕΤΡΟ». 

κζ. Συνολικά μέχρι είκοσι (20) αυτοκίνητα που χρησι¬ 
μοποιούν οι Γενικές Διευθύνσεις της Γενικής Γραμματείας 
Υπουργείου Υποδομών και Μεταφορών και της Γενικής 
Γραμματείας Υποδομών του Υπουργείου Υποδομών και 
Μεταφορών. 

Μέχρι είκοσι ένα (21) αυτοκίνητα της Διεύθυνσης Οδι¬ 
κών Υποδομών του Υπουργείου Υποδομών, Μεταφορών. 

κη. Μέχρι είκοσι (20) αυτοκίνητα που χρησιμοποιούν 
οι Υπηρεσίες της Περιφέρειας Αττικής για την κάλυψη 
των Υπηρεσιακών αναγκών για τη διαχείριση του οδικού 
δικτύου αρμοδιότητάς τους ως εξής: 

Μέχρι δέκα (10) της Δ/νσης Οδικών Έργων (Δ9), μέχρι 
πέντε (5) της ΔΚΕΟ, και μέχρι πέντε (5) της ΔΚΕΣΟ. 

κθ. Μέχρι δύο (2) αυτοκίνητα για την Εθνική Μετεω¬ 
ρολογική Υπηρεσία (ΕΜΥ). 

λ. Μέχρι δύο (2) αυτοκίνητα για τη Διεύθυνση Κλιμα¬ 
τικής Αλλαγής και Ποιότητας Ατμόσφαιρας του Υπουρ¬ 
γείου Περιβάλλοντος και Ενέργειας. 

λα. Μέχρι πέντε (5) αυτοκίνητα για το Γεωδυναμικό 
Ινστιτούτο του Εθνικού Αστεροσκοπείου Αθηνών. 

λβ. Μέχρι πέντε (5) φορτηγά αυτοκίνητα ιδιωτικής 
χρήσεως της εταιρείας που έχει, τη συντήρηση του συ¬ 
στήματος φωτεινής σηματοδότησης ή τη συντήρηση 
του συστήματος διαχείρισης Κυκλοφορίας Ν. Αττικής, 
στην περιοχή ισχύος των περιοριστικών μέτρων, και για 
όσο διάστημα είναι σε ισχύ η σύμβασή της. 

λγ. Φορτηγά αυτοκίνητα ιδιωτικής χρήσης (με μέγιστη 
αποδεκτή μάζα φορτωμένου οχήματος (ΜΑΜΦΟ) μέχρι 
2.200 χιλιάδων χιλιογράμμων,), εφόσον μεταφέρουν τρό¬ 
φιμα ή ποτά, είδη για νοσοκομεία ή κάνουν διανομή τύπου. 

λδ. Φορτηγά αυτοκίνητα ιδιωτικής χρήσης (με μέγιστη 
αποδεκτή μάζα φορτωμένου οχήματος (ΜΑΜΦΟ) μέχρι 
2.200 χιλιάδων χιλιογράμμων,), από 14.30 μέχρι 17.00, 
εφόσον διανέμουν εμπορεύματα, που δεν καλύπτονται 
από την προηγούμενη περίπτωση. 

3. Τα αυτοκίνητα που αναφέρονται στην περίπτωση α' της 
προηγούμενηςπαραγράφου κυκλοφορούν μόνο εάν είναι 
εφοδιασμένα με ειδικό σήμα χρώματος πράσινου, το οποίο 
επικολλάται σε εμφανές σημείο επί των οχημάτων, σύμφω¬ 
να με τα οριζόμενα στην παρ. 3 της υπ' αριθ. 16229/2012 
(1467 Β73-5-2012) κοινής υπουργικής απόφασης. 

4. Τα αυτοκίνητα που αναφέρονται στις περιπτώσεις 
ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κστ, κζ, κη, κθ, 
λ, λα και λβ, της παραγράφου 2, επιτρέπεται να κυκλο¬ 
φορούν στο δακτύλιο μόνον εφόσον έχουν εφοδιαστεί 
με τις ειδικές άδειες κυκλοφορίας από τη Διεύθυνση 
Τροχαίας Αττικής. 


Οι άδειες κυκλοφορίας στο δακτύλιο χορηγούνται 
μετά από αίτηση των δικαιούμενων προς τη Διεύθυνση 
Τροχαίας Αττικής, στην οποία υποβάλλονται και τυχόν 
αιτήματα ενδιαφερομένων για χορήγηση ιδίων αδειών 
πέραν των προβλεπομένων στην παρούσα, οι οποίες 
ικανοποιούνται ύστερα από σχετική έγκριση του Υπουρ¬ 
γείου Εσωτερικών και Διοικητικής Ανασυγκρότησης. 

Στις άδειες κυκλοφορίας του δακτυλίου αναγράφεται ο 
αριθμός κυκλοφορίας του αυτοκινήτου,το ονοματεπώ¬ 
νυμο του οδηγού και του ιδιοκτήτου ή κατόχου, καθώς 
και η ημερομηνία λήξης αυτών. 

Ειδικά για τη χορήγηση των αδειών κυκλοφορίας στο 
δακτύλιο της περίπτωσης (ια) συνεκτιμώνται οι πραγμα¬ 
τικές ανάγκες, η ελάχιστη κυκλοφορία του εντύπου κ.λπ. 

Οι άδειες κυκλοφορίας στο Δακτύλιο που έχουν χο¬ 
ρηγηθεί από τη Διεύθυνση Τροχαίας Αττικής για την πε¬ 
ρίοδο 2016-2017 εξακολουθούν να ισχύουν μέχρι και 
20-07-2018, εκτός εάν υπάρξει αίτημα ανάκλησης από 
τον ενδιαφερόμενο ή τη Διεύθυνση Τ ροχαίας Αττικής. 

Η προθεσμία υποβολής τυχόν νέων αιτήσεων καθο¬ 
ρίζεται μέχρι και την 24-11-2017, ενώ οι άδειες που θα 
χορηγηθούν από τη Διεύθυνση Τροχαίας Αττικής, ισχύ¬ 
ουν μέχρι και την 20-07-2018. 

5. Για την αντιμετώπιση επειγόντων και εκτάκτων περι¬ 
στατικών η Διεύθυνση Τροχαίας Αττικής μπορεί να χορη¬ 
γεί, κατά την κρίση της, προσωρινές άδειες κυκλοφορίας 
στο δακτύλιο, ολιγοήμερης διάρκειας, οι οποίες δεν είναι 
δυνατόν να υπερβαίνουν τις πέντε (5) ημέρες. 

Οι προσωρινές αυτές άδειες χορηγούνται μετά από 
αίτηση των ενδιαφερομένων προς την ανωτέρω Διεύ¬ 
θυνση Τ ροχαίας και θα αναγράφουν τον αριθμό κυκλο¬ 
φορίας του αυτοκινήτου, τον ιδιοκτήτη και οδηγό αυτού, 
καθώς και το χρονικό διάστημα ισχύος αυτών. 

6. Δε θίγονται από την παρούσα και εξακολουθούν 
να ισχύουν: 

α. Οι περιορισμοί κυκλοφορίας οχημάτων στην περι¬ 
οχή του Εμπορικού Τριγώνου, η οποία περικλείεται από 
τις οδούς: Αθηνάς - Πλ. Ομονοίας - Σταδίου - Πλ. Συντάγ¬ 
ματος - Μητροπόλεως - Αθηνάς, ως αυτοί καθορίζονται 
από την υπ'αριθ. ΔΜΕΟ/στ/οικ./1894/Φ919 από 1.8.1997 
κοινή υπουργική απόφαση (ΦΕΚ 684 Β', 8.8.1997), 
όπως αυτή τροποποιήθηκε με την υπ' αριθ. ΔΜΕΟ/στ/ 
οικ/2317/Φ919 από 5.11.1998 και παρατάθηκε μέχρι 
νεωτέρας από την υπ' αριθ. ΔΜΕΟ/στ/οικ./3611/Φ.919 
από 30.11.2004 (ΦΕΚ 1851 Β', 14.12.2004) όμοιες και, 

β. οι περιορισμοί, οι εξαιρέσεις και οι ειδικές περιπτώ¬ 
σεις κυκλοφορίας οχημάτων στην περιοχή της «ΜΠΛΕ 
ΖΩΝΗΣ», η οποία περικλείεται από τις λεωφόρους και 
οδούς: Αθηνάς - Ερμού - δεξιά Πλ. Συντάγματος-συνέχεια 
Φιλελλήνων - δεξιά Λ. Αμαλίας - αριστερά Λ. Βασ. Όλ¬ 
γας - αριστερά Λ. Βασ. Κων/νου - αριστερά Παυσανίου - 
συνέχεια Ρηγίλλης - αριστερά Λ. Βασ. Σοφίας - δεξιά Σέ- 
κερη - συνέχεια Σόλωνος - δεξιά Μπόταση - αριστερά 
Στουρνάρη - αριστερά Μάρνη - αριστερά Μενάνδρου - 
αριστερά Πειραιώς - δεξιά Σωκράτους - αριστερά Λυ¬ 
κούργου - δεξιά Αθηνάς, ως αυτοί καθορίζονται με Από¬ 
φαση του Διευθυντή Τ ροχαίας Αττικής. 

7. Οι παραβάτες της παρούσας, τιμωρούνται σύμφω¬ 
να με τις διατάξεις της παραγράφου 6 του άρθρου 52 

του Κ.Ο.Κ., που κυρώθηκε με το νόμο 2696/1999 (ΦΕΚ 
57 Α723-3-1999), «περί κυρώσεωςτου Κώδικα Οδικής 
Κυκλοφορίας», όπως τροποποιήθηκε με το ν. 4313/2014 
(ΦΕΚ 261 Α'/17-12-2014) και ισχύει, σε συνδυασμό και με 
τις διατάξεις του άρθρου 31 του ν. 3904/2010 (ΦΕΚ Α' 218). 

Οι ίδιες ποινές επιβάλλονται και στους κατοίκους του 
δακτυλίου, κατόχους της ειδικής κάρτας, σε περίπτωση 
κυκλοφορίας τους σε ζώνη διαφορετική από την επιτρε¬ 
πόμενη ή σε ώρες άλλες από τις προβλεπόμενες για τις 
ζώνες αυτές, από την παρούσα απόφαση. 

8. Με απόφαση του Υπουργού Υποδομών και Μετα¬ 
φορών, είναι δυνατόν να τροποποιούνται προσωρινά 
τα όρια του δακτυλίου, καθώς και η χρονική διάρκεια 


εφαρμογής αυτού σε τοπική κλίμακα για τις ανάγκες 
εκτέλεσης εργασιών του «ΜΕΤΡΟ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2017 
Οι Υπουργοί 

Αναπληρωτής Υπουργός Αναπληρωτής Υπουργός 
Εσωτερικών Περιβάλλοντος και Ενέργειας 

ΝΙΚΟΛΑΟΣ ΤΟΣΚΑΣ ΣΩΚΡΑΤΗΣ ΦΑΜΕΛΛΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























